|  |
| --- |
| **PATVIRTINTA** |
| Gimnazijos direktorės |
| Rimos Kuktienės |
| 2018 m. spalio 16 d.  |
| įsakymu Nr. V-333-1.3 |

**KARMĖLAVOS BALIO BURAČO GIMNAZIJA**

**PRIEŠMOKYKLINIO AMŽIAUS VAIKŲ MAITINIMO IR APMOKĖJIMO UŽ JĮ**

**TVARKOS APRAŠAS**

1. **BENDROSIOS NUOSTATOS**

Karmėlavos Balio Buračo gimnazijos Priešmokyklinio amžiaus vaikų maitinimo ir apmokėjimo už jį tvarkos aprašas parengtas vadovaujantis Kauno rajono savivaldybės tarybos 2018 m. sausio 31 d. sprendimu Nr. TS-6 patvirtintu „Mokesčio už ikimokyklinio ir priešmokyklinio amžiaus vaikų išlaikymą Kauno rajono švietimo įstaigose mokėjimo tvarkos aprašu“.

1. **PRIEŠMOKYKLINIO AMŽIAUS VAIKŲ MAITINIMO IR APMOKĖJIMO UŽ JĮ ORGANIZAVIMAS**
2. Vaikų, ugdomų pagal priešmokyklinio ugdymo programą, tėvai (globėjai/rūpintojai) turi teisę pasirinkti maitinimų skaičių pagal tai, kiek valandų per dieną vaikas praleidžia mokykloje, arba atsisakyti maitinimo paslaugų, jeigu vaikas mokykloje praleidžia ne daugiau kaip 4 val. per dieną.
3. Pirmojo klasės susirinkimo metu, rugsėjo mėnesį, gimnazijos valgyklos direktorė supažindina tėvus su meniu ir maitinimo kainomis. Surašomas susirinkimo protokolas, jame fiksuojamos maitinimo kainos.
4. Mokestis už maitinimą skaičiuojamas už lankytas mėnesio dienas.
5. Vaikai, turintys gydytojų nustatytų alergijų ar pan., kreipiasi į valgyklos administraciją dėl specialaus meniu sudarymo.
6. Priešmokyklinio ugdymo mokytojai vaikų tėvus supažindina su šiuo aprašu pirmojo tėvų susirinkimo metu rugsėjo mėnesį.
7. Už maitinimą privaloma sumokėti gimnazijos valgykloje iki paskutinės einamojo mėnesio dienos. Įnašus už maitinimą tėvai sumoka asmeniškai arba, bendru sutarimu, priešmokyklinio ugdymo mokytojai surenka lėšas iš tėvų ir jas iki paskutinės einamojo mėnesio dienos įneša į valgyklos kasą.

**-------------------------------------------------------------------------------------------------------------------**